FPI โชว์กำไรไตรมาส 3 โต 67% ทะลุ 100 ลบ. รับบาทอ่อน-ค่าระวางเรือลด
FPI โชว์ผลงาน 9 เดือนแรก กวาดกำไร 323 ล้านบาท เติบโต 72% รับแรงหนุนจากไตรมาส 3/65 กำไรแตะ 117 ล้านบาท รับอานิสงส์เงินบาทอ่อนค่า พ่วงค่าระวางเรือลดลง 50-75%
FPI โชว์ผลงาน 9 เดือนแรก กวาดกำไร 323 ล้านบาท เติบโต 72% รับแรงหนุนจากไตรมาส 3/65 กำไรแตะ 117 ล้านบาท รับอานิสงส์เงินบาทอ่อนค่า พ่วงค่าระวางเรือลดลง 50-75%
10 พ.ย. 2565

บริษัท ฟอร์จูน พาร์ท อินดัสตรี้ จำกัด (มหาชน) หรือ FPI รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

นายสมพล ธนาดำรงศักดิ์ ประธานเจ้าหน้าที่บริหาร บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เปิดเผยว่า ผลการดำเนินงานของบริษัทในไตรมาส 3/65 มีรายได้รวม 731.80 ล้านบาท เพิ่มขึ้น 194.6 ล้านบาท หรือ 36.20% เมื่อเทียบงวดเดียวกันของปีก่อนมีรายได้รวม 537.2 ล้านบาท โดยมีรายได้จากการขายและบริการของไตรมาส 3/65 เป็นเงิน 709.40 ล้านบาท เพิ่มขึ้นจากงวดเดียวกันของปีก่อนเป็นเงิน 181.2 ล้านบาท หรือคิดเป็น 34.3%
ส่วนสาเหตุหลักของรายได้ที่เพิ่มขึ้นในไตรมาส 3/65 เกิดจากการที่บริษัทฯ รับผลพลอยได้จากการอ่อนค่าของค่าเงินบาทต่อดอลลาร์สหรัฐ และค่าระวางที่เริ่มลดลง 50-75% ทำให้มีการเติบโตของยอดขายอย่างต่อเนื่องในทวีปตะวันออกกลางและอเมริกาใต้ โดยเฉพาะประเทศซาอุดิอาระเบียที่ทางบริษัทฯได้เดินทางไปพร้อมกับคณะรัฐบาลไทยในไตรมาส 3 ที่ผ่านมา
ขณะที่บริษัทลูกที่อินเดียก็เริ่มมีการเติบโตของยอดขายอย่างก้าวกระโดดตามที่คาดหวัง แต่ยอดขายของทวีปแอฟริกากลับลดลง เนื่องจากลูกค้าในบางประเทศได้รับผลกระทบชั่วคราวจากการอ่อนค่าอย่างมากของค่าเงินเช่น อียิปต์ และแอลจีเรีย
ทั้งนี้ ส่งผลให้ผลการดำเนินงานในไตรมาส 3/65 บริษัทฯมีกำไรสุทธิ 116.50 ล้านบาท เพิ่มขึ้น 46.80 ล้านบาท หรือ 67% เมื่อเทียบงวดเดียวกันของปีก่อนมีกำไรสุทธิ 69.80 ล้านบาท สาเหตุหลักมาจากการเติบโตทางธุรกิจของบริษัทฯ โดยผลพลอยได้จาการอ่อนค่าของเงินบาทและค่าระวางเรือเริ่มลดลง 50-75%
สำหรับผลการดำเนินงานของบริษัทฯในงวด 9 เดือนแรกของปี 2565 มีรายได้รวม 2,025.60 ล้านบาท เพิ่มขึ้น 30.5% เมื่อเทียบงวดเดียวกันของปีก่อนมีรายได้รวม 1,552.60 ล้านบาท ส่งผลให้มีกำไรสุทธิ 323.50 ล้านบาท เพิ่มขึ้น 71.90% เทียบงวดเดียวกันของปีก่อนมีกำไรสุทธิ 188.20 ล้านบาท จ่อทุบสถิติใหม่เทียบกำไรปี 2564 ทั้งปีอยู่ที่ 328.98 ล้านบาท